Ego Henricus, Dei gratia Eduensis episcopus, tam futuris quam presentibus notum facio quod Hugo de Merligniaco, pro anima sua et uxoris sue, concessit monachis Fontenetensibus, laudantibus filiis suis, omnes aasentias terre sue in potestate Lucennaci et quidquid acquirere poterunt de casamentis suis; et si damna facerent, animalia eorum sine aliqua emendatione restituerent, salva tantum ea capituli. Testes sunt: Teobaldus de Grisigni, Hugo Maltalanz de Monteregali, Josbertus, maior ejusdem Hugonis. Hugo quoque junior de Merlegniaco, filius predicti Hugonis, donum patris sui calumniatus est, tempore domni Arnaudi, abbatis Fonteneti, et coram fratre meo Odone, duce Burgundie, et Anserico de Monteregali, habuit de beneficio ecclesie decem libras, et donum patris sui cum omni integritate concessit. Apud monasterium Sancti Johannis facta est pax ista, presente Aimone Divionense et Teobaldo et Gilleberto de Grisignei.